Коран глава 92
НОЋДато у Меки. — 21 стихова.
У име Бога благога и милосрднога.

1. Заклињем се ноћу, када она разастре свој вео,

2. Даном, када он свијетли свијем својим сјајем,

3. Онијем који је створио мушко и женско,

4. Ваши напори имају разнијех сврха.

5. Али онај који даје и који се боји,

6. Који вјерује у лијепу ријеч открића,

7. Тому ћемо ми учинити лаким пут ка срећи.

8. Али онај који је лаком у својем имању, и презире све остало,

9. Који држи да је лијепа ријеч открића лаж,

10. Томе ћемо ми учинити мучнијем пут који води ка несрећи.

11. Његова богатства ништа му неће послужити кад он биједно погине у рову пакленом.

12. Ми узимљемо на себе руковођење људи.

13. Нама припада будући живот и живот овога свијета.

14. Ја сам вас опоменуо на ватру која пламти.

15. У њу ће бити бачен само злосрећник,

16. Који неистином назива откриће, и окреће леђа.

17. Побожни човјек избјећи ће је,

18. Онај који троши своја богатства да постане чистији,

19. А не, да му би се вратило доброчинство његово,

20. Но из цигле жеље да привуче на себе пажњу Бога узвишенога;

21. И за цијело, он ће бити задовољен.

Коран у преводу Миће Љубибратића